cyanic-selkie/wikianc huggingface dataset:
Entiteit-verhouding-datamodel
Attribute
Elke entiteit word gekenmerk deur attribute. Dit is die eienskappe wat elke weergawe van die entiteit uniek identifiseer. Die volgende is voorbeelde.
Die sleutelattribuut is die sleutel wat een weergawe van 'n entiteit uniek identifiseer, sodat die inligting oor die entiteite maklik geïdentifiseer, gesorteer en uitgekies kan word. 'n Sleutelattribuut kan met _ID aangedui word, byvoorbeeld fabriek_ID, lyn_ID, of dit kan ook net 'n unieke nommer wees, soos "batenommer" in die voorbeeld.
Kardinaliteit
N, M stel enige getal van 0 tot oneindig voor.
Ontledings- en modelleringstegnieke
Reëls van die spesifieke situasie wat gemodelleer word in die praktyk, bepaal hoe die model saamgestel word. Wanneer die model dan gekonstrueer word, is dit belangrik om alle moontlike situasies uit te beeld in die model, al is dit onwaarskynlik. So kan die model vir meer doeleindes aangewend word, en hoef dit nie oopnuut ontwerp te word nie. Die waardes van die attribute speel dan 'n rol om die spesifieke reëls of beperkings aan te dui.
Die datamodel in die voorbeeld kan vir meer maatskappye aangewend word en nie slegs vir die bepaalde fabriek waarvoor die modellering plaasgevind het nie. Waar daar twyfel bestaan oor die kardinaliteit, is dit raadsaam om dit aan te dui as N:M, byvoorbeeld,
Dit kan ook wees dat daar wel 'n direkte verhouding tussen Fabriek en Masjien bestaan, vanweë masjiene wat rondstaan sonder om werkend in 'n produksielyn te wees - dan word 'n verhoudingslyn wel aangedui (en nie geïmpliseer soos vroeër genoem nie). 'n Masjien kan byvoorbeeld nie op twee plekke gelyktydig voorkom nie, maar kan wel aangewend word op twee lyne. Die datamodel kan aangepas word om aan te dui dat die masjien bruikbaar is oor meer lyne, terwyl die spesifieke tydperk wanneer dit in 'n spesifieke lyn aangewend is, vasgelê kan word in die datamodel deur byvoorbeeld 'n entiteit Gebruikstydperk in te voeg.
Logiese en fisiese datamodellering
'n Databasis word aanvanklik gemodelleer op logiese vlak en daarna fisiese vlak sodat die data eers konsepsueel voorgestel kan word (wanneer die aanvanklike ontleding gedoen word) en daarna fisies, wanneer die datatipes in velde omgesit word (soos teks-, numeriese en alfanumeriese veldtipes).
Diospyros bemarivensis
Diospyros bemarivensis is 'n boom wat deel is van die Ebenaceae familie. Die plant is endemies aan Madagaskar.
Henri Becquerel
Antoine Henri Becquerel (Parys, 15b Desember, 1852 – Le Croisic, 25 Augustus, 1908) was 'n Franse fisikus. Die SI eenheid vir radioaktiwiteit, die becquerel (Bq), is na hom vernoem.
Hy het op 1 Maart 1896 radioaktiwiteit per toeval ontdek. In 1903 is die Nobelprys vir Fisika, saam met Pierre en Marie Curie, aan hom toegeken "ter erkenning vir die buitengewone diens wat gelewer is deur sy ontdekking van spontane radioaktiwiteit."
Biografie
Henri Becquerel is in Parys gebore in 'n familie wat aan wetenskaplike navorsing toegewy is. Sy pa, Alexandre-Edmond Becquerel, was 'n professor in toegepaste fisika en het sonstrale, fotografie, die aktiwiteit van warm gasse en luminesensie nagevors. Sy oupa, Antoine César Becquerel, was 'n lid van die Royal Society en uitvinder van 'n elektrolitiese metode vir die onttrekking van metale uit hul ertse.
Becquerel se vroeë opleiding het by die Lyceé Louis-le-Grand plaasgevind; daarna studeer hy wetenskap aan die École Polytechnique en siviele ingenieurswese aan die École des Ponts et Chaussées. In 1877 het hy gegradueer en 'n pos as ingenieur by die Nasionale Ministerie van Brûe en Paaie aanvaar.
Magneto-optika
Gedurende sy studiejare aan die École des Ponts et Chaussées het Becquerel diep geïnteresseerd geraak in Michael Faraday se navorsingswerk oor die effek van magnetisme op lig. Faraday het in 1845 ontdek dat gepolariseerde lig 'n rotasie ondergaan terwyl dit deur 'n magnetiese veld beweeg ('n verskynsel wat die Faraday-effek genoem word). Becquerel het 'n formule ontwikkel wat die verband tussen hierdie rotasie en die breking wat deur 'n ligstraal ervaar word, verduidelik wanneer dit van een medium (deurskynende stof) na 'n ander beweeg. Hy het die resultate in 1875 in sy eerste wetenskaplike artikel gepubliseer, hoewel hy later ontdek het dat sy aanvanklike resultate op sekere punte verkeerd was.
In 1874 trou Becquerel met Lucie-Zoé-Marie Jamin, die dogter van Jules Célestin Jamin – professor in fisika aan die Universiteit van Parys. Sy is vier jaar later in Maart 1878 oorlede, kort na die geboorte van hul enigste kind, Jean. Hierdie seun sou later ook 'n fisikus word. Sy oupa is twee maande vroeër oorlede, en sy pa het sy pos as professor in fisika by die Muséum d'Histoire Naturelle (Museum van Natuurgeskiedenis) in Parys aangeneem, en Antoine Henri het sy assistent geword.
Luminesensie
Toe sy pa in 1891 oorlede is, is hy as sy opvolger by die Muséum d'Histoire Naturelle aangestel. In dieselfde jaar het hy ook die siek Alfred Potier by die École Polytechnique vervang. Uiteindelik, in 1894, is hy aangestel as hoof van ingenieurswese by die École des Ponts et Chaussées.
Becquerel het in 1890 met sy tweede vrou, Louise-Désiree Lorieux, die dogter van 'n myninspekteur, getrou; hierdie huwelik het kinderloos gebly.
Radioaktiwiteit
Becquerel se navorsing het momentum gekry ná die ontdekking deur Wilhelm Röntgen in 1895 van die X-strale wat na hom vernoem is. Wat hom veral opgeval het, was die ooreenkomste tussen hierdie X-straalbestraling en die luminesensie, wat hy self jare lank nagevors het.
Sy hipotese
Becquerel het geglo daar is 'n moontlikheid dat X-strale se "X-strale" verantwoordelik was vir fluoressensie, die verskynsel van stowwe wat 'n nagloei het nadat dit aan sonlig blootgestel is. As sy hipotese korrek was, sou dit beteken dat die strale ook spore op 'n fotografiese plaat gelaat het.
Marian Nixon
Marian Nixon (20 Oktober 1904 – 13 Februarie 1983) was 'n Amerikaanse aktrise. Sy was bekend vir haar rolle in die rolprente Courage (1930), A Private Scandal (1931), Pilgrimage (1933), en Captain Calamity (1936).
Henri Becquerel
Becquerel se eksperiment
Becquerel se hipotese het hom daartoe gelei om 'n baanbrekende eksperiment uit te voer. In die laboratorium van die Muséum het Becquerel 'n kristal uraansout, 'n stof wat Becquerel geglo het fluoresserend is, vir 'n geruime tyd aan die sonlig blootgestel en dit dan op 'n fotografiese plaat geplaas. Die plaat het geblyk swart te wees na ontwikkeling.
Latere lewe
In 1908, die jaar van sy dood, is Becquerel verkies tot permanente sekretaris van die Académie des Sciences. Hy was ook 'n lid van die Accademia dei Lincei en van die Koninklike Akademie van Berlyn. Hy is op die ouderdom van 55 in Le Croisic, Frankryk, oorlede. Benewens die Nobelprys in 1903 het hy ook die Rumford-medalje (1900), die Helmholtz-medalje (1901) en die Barnard-medalje (1905) ontvang. Daarbenewens is hy in 1900 'n Offisier van die Franse Legioen van Eer aangestel.
Druk Gyalpo
Die Druk Gyalpo (འབྲུག་རྒྱལ་པོ་; "Draakkoning"), of koning van Bhoetan, is die staatshoof van die Koninkryk Bhoetan. In die taal Dzongkha is Bhoetan bekend as Drukyul, "die Land van Drake". Die mense noem hulself die Drukpa, "Draakvolk", en hul heerser die Druk Gyalpo ("Draakkoning ").
Die huidige heerser van Bhoetan is Jigme Khesar Namgyel Wangchuck, die vyfde Druk Gyalpo. Hy dra die Raafkroon, die konings se amptelike kroon. Hy word amptelik genoem Mi'wang 'Ngada Rimboche ("Sy Majesteit") en aangespreek as 'Ngada Rimboche ("U Majesteit").
Koning Jigme Khesar het die troon op 6 November 2008 bestyg nadat sy pa, Jigme Singye Wangchuck, geabdikeer het. Hy was toe, op 28, die jongste koning in die wêreld.
2023 Britse Grand Prix
Die 2023 Formule Een Britse Grand Prix is op 9 Julie 2023 op die Silverstone-renbaan in Silverstone, Brittanje gehou. Dit was die tiende wedren van die kampioenskapseisoen gewees.
Druk Gyalpo
Lys van konings
Die Draakkonings van Bhoetan, ’n erflike titel, is:
2023 Britse Grand Prix
Kwalifisering
* Valtteri Bottas is wel toegelaat om deel te neem, nadat hy na kwalifisering gediskwalifiseer is omrede sy motor nie 'n brandstofmonster van 1,0 liter kon voorsien nie.
Wedrenuitslag
Max Verstappen ontvang 'n ekstra punt vir die vinnigste rondte. *1 Lance Stroll eindig die wedren in die elfde plek, maar kry 'n tydstraf van vyf sekondes omdat hy 'n botsing met Pierre Gasly veroorsaak het. † Pierre Gasly haal nie die eindstreep nie, maar het tog 90% van die renafstand afgelê, daarom word hy wel geklassifiseer.
ReWritten
reWritten is 'n bekroonde distopiese Furry-roman geskryf deur Jako Malan. Die mens het uitgesterf, en al wat leef en beef is diere op twee pote. Die antropoloog professor Van Elsburg moet teen sy beterwete 'n soekgeselskap in die hinterland lei om 'n ekspedisie wat spoorloos verdwyn het op te spoor. Hier word hy met die waarheid gekonfronteer wat nie alleen sy siening van die mensdom radikaal verander nie, maar ook sy hele bestaan. Hierdeur word sy geskiedenis en programmering herskryf: nie alleen oorgeskryf nie, maar ook wéér geskryf. Die verhaalgebeure speel in Suid-Afrika af.
Intrige
Na afloop van 'n voorlegging tydens 'n seminaar word Van Elsburg op spesiale versoek van Oberholzer na laasgenoemde se herehuis in Bridgend se rykmansbuurt geneem. Welwetend dat Van Elsburg se departement in die knyp is en op die punt staan om gesluit te word (slegs vyf voornemende studente is geregistreer), bied die mafiabaas die jakkals nie veel keuse as om sy samewerking te gee nie. Van Elsburg, wat al vele ekspedisies in die hinterland gelei het, word saam met 'n soekgeselskap weggestuur om ondersoek in te stel wat van die ekspedisie van Oberholzer geword het, veral in die lig van 'n vennoot en die ondersoekspan wat spoorloos verdwyn het. Ondertussen het Oberholzer ook onder 'n vlaag inbrake deurgeloop en sy personeel word deur vreemdelinge agtervolg en bedreig. Op Ashton ontmoet Van Elsburg die res van die eskort; hy word vergesel deur Marlboro, Xanadu, Magalies, en Isando, asook hul aanvoerder, Dunswart Grosvenor, 'n oudstudent van Van Elsburg.
Belisarius
Flavius Belisarius (Φλάβιος Βελισάριος), c. 505 – 565) was 'n generaal van die Bisantynse Ryk. Hy was instrumenteel in Keiser Justinianus se ambisieuse projek om groot gedeeltes van die gebied van die voormalige Wes-Romeinse Ryk rondom die Middellandse see, wat minder as een eeu tevore verloor is, terug te verower.
ReWritten
Intrige
Met die rammelkas van 'n vragmotor kruie hulle voort oor die onbegaanbare paaie van die bergpas. Anderkant die berg poog twee honde om hul proviand te steel, maar word van die gras afgemaak. Met die storm wat opsteek en moontlike verspoelings in die vooruitsig, soek die geselskap skuiling by 'n bouval wat moontlik vroeër as hospitaal gedien het. In een van die staaltenke vind hulle Daveyton, 'n rooikat van die eerste ekspedisie, dood. Die lot van die ander vier is nog onbekend. Nie ver van die kamer nie kom die groep Anzac teë. Wanneer sy en Van Elsburg alleen is deel sy nie net haar verlede met hom nie, ook haar musiekamulet (te sien op die voorblad), maar ook haar voortdurende nagmerries waar ander Mammalæ onwetend netjies in 'n ry staan en hul beurt afwag om al skreeuend in die vuuroond gegooi te word. Anzac kry by tye vreemde spiertrekkings; haar hele lewe lank was sy al so. Sy is 'n verskrikte diertjie wat skisofreniese neigings toon. Anzac waarsku Van Elsburg om spore te maak terwyl hy nog kan. Dunswart roep skielik beangs na Van Elsburg. Wanneer die jakkals ondersoek instel, word 'n sak oor sy kop getrek.
Belisarius
Een van die bepalende kenmerke van Belisarius se loopbaan was sy sukses ten spyte van wisselende vlakke van ondersteuning van Justinianus. Sy naam is dikwels genoem as een van die sogenaamde "Laaste van die Romeine".
Danny Sue Nolan
Danny Sue Nolan (28 Februarie 1923 – 3 Augustus 2002) was 'n Amerikaanse aktrise. Sy was bekend vir haar rolle in die rolprente Prisoners in Petticoats (1950) en Smoky Canyon (1952), en in die televisiereekse Adventures of Superman (1952) en The Invaders (1967).
ReWritten
Intrige
Van Elsburg bevind hom in Wæcherton-Down, deur Dunswart New Town gedoop. Duidelik voer die ratel ander planne in die skild. Sonder telegraafverbindings en begaanbare paaie is New Town heeltemal van die 'beskaafde wêreld' afgesonder. 'n Gulde geleentheid vir Dunswart om 'n bakermat van 'n nuwe utopiese beskawing op te bou en uit te brei. Kennis is mag. Al wat in sy pad staan is die onontsyferbare skrif van die mensdom; met behulp van Makwassie van Elsburg (en sy vergoddelikte voorstelling en eerbied vir die mensdom) wil hy die ou Scala Naturae weer herstel, dus volgens die voedselketting waar die roofdier die hef in die hand het - soos 'n voorstelling van 'n jakkals wat 'n haas vreet onteenseglik in die ensiklopedies toon. Ook word feminisme in New Town glad nie geduld nie - die wyfies is daar om die mannetjies by te staan en in al hul behoeftes te voorsien. Selfs 'n wyfiejakkals, 'Sister Vilieria', word tot Van Elsburg se beskikking gestel om mee voort te plant. Van Elsburg word van verwag om sy hele verlede af te sluit: hierdie goudmyn van kennis waarop hy sit het veel meer te bied as die oorbevolkte krotbuurt in Bridgend waar hy saam met ystervarkwyfie gebly het. Hiervoor is die jakkals glad nie te vinde nie; dit druis téén sy geloof in. 'n Semafoorkaart word voor sy oë geflits en hy verloor sy bewussyn.
Belisarius
Vroeë lewe en loopbaan
Belisarius is waarskynlik in Germane of Germania gebore, 'n vestingstad waarvan sommige argeologiese oorblyfsels nog steeds bestaan, op die terrein van die huidige Sapareva Banya in suidwes Bulgarye, binne die grense van Thrakië en Paeonië, of in Germen, 'n dorp in Thrakië naby Adrianopel, tans in Griekeland. Hy is in 'n Illiriaanse   of Thrakiese  familie van moontlike Gotiese afkoms,  gebore, maar het latyn as moedertaal gepraat, as 'n jong man by die Romeinse Leër aangesluit, en het in die lyfwag van Keiser Justinus I gedien.
ReWritten
Intrige
In 'n kuil word Van Elsburg uitgehonger om Isando op te vreet. 'n Paar dae verloop om so die eeue-oue kondisionering te beëindig om van hom 'n roofdier te maak. Net voordat Van Elsburg die koedoe kan verskeur, tree Anzac tussenbeide en skakel hom met 'n skokapparaat uit. In die hospitaal word sowel Isando as Van Elsburg verpleeg en verdere toetse op hulle gedoen. Anzac het 'n totaal ander persoonlikheid. Die jakkals glo vas die hiëna is deur een of ander gees of van 'n duiwel besete. Sy is koud, klinies en haar bewoording wetenskaplik kil en aggressief bereken. Sy spreek hulle as nommers aan, aanvaar egter hul skuilname, en beveel hulle om onverwyld 'n hidro-elektriese aanleg aan die gang te kry (om die aanleg en superrekenaar van krag te voorsien). Die koedoe en jakkals bly maar noodgedwonge op mekaar aangewese, terwyl die hiëna hulle onder kamerabewaking dophou. Die jakkals kom te hore Magalies was nog heeltyd kop in een mus met Dunswart, Xanadu is doodgemaak en waarskynlik deur die roofdiere verorber en Marlboro is in sy verset voor die voet doodgeskiet. Die hidro-aanleg bring verspoelings mee wat die ratel se planne verydel. Dit is maar 'n kleinigheidjie. New Town se elektrifisering is nog lank nie voltooi nie; brande breek orals uit en van die Mammalæ is doodgeskok (ten minste twaalf bly in die slag). Die stadsinwoners wat oorbly of in TierZERO se pad staan sal later deur sy hommeltuie verjaag word. En 'n spoor van verwoesting saai.
Na 'n bloedhete woordestryd of Dunswart uitgewis moet word of nie, skei Isando en Van Elsburg se paaie. Die jakkals keer terug na die laboratorium en word deur TierZERO in detail ingelig oor die Mammalæ se herkoms en ontstaansgeskiedenis. Dit is allermins die evolusieleer wat professor Van Elsburg in die lesingsale verkondig het. Ook die mens, kom hy te wete, was 'n kleivoetgod. Hy en sy voorgangers se ontstaan is alleen 'n produk van die mens se hebsug en geldgierigheid. Dit verklaar ook hoekom die Mammalæ se verstandelike vermoëns so afgestomp en beperk gebly en nooit oorskry kon word nie. Die feit dat hy bestaan, is alleen daaraan te danke dat hy die afstammeling van verwilderde swartmark- en roofkopiëringsmateriaal is.
Belisarius
Vroeë lewe en loopbaan
Na Justinus se dood in 527, het die nuwe keiser, Justinianus I, Belisarius aangestel as bevelvoerder van die Romeinse leër in die Ooste, om die aanvalle van die Sassanidiese Ryk af te weer. Hy het hom vinnig bewys as 'n bekwame en doeltreffende bevelvoerder, deurdat hy die Sassanidiese oormag deur meerderwaardige strategie verslaan het. In Junie of Julie 530, tydens die Iberiese Oorlog, het hy die Romeine tot 'n verbasende oorwinning oor die Sassaniede in die slag van Dara gelei, gevolg deur 'n taktiese nederlaag by die slag van Callinikum op die Eufraat in 531, wat dalk tog 'n strategiese oorwinning was in die sin dat die Perse teruggeval het na hulle eie grense. Dit het gelei tot die onderhandeling van 'n "Ewige Vrede" met die Perse, waartydens die Romeine vir die volgende jare swaar skattings in ruil vir vrede met Persië betaal het, maar daardeur hulpbronne bevry het om elders te ontplooi.
ReWritten
Intrige
Met hierdie kennis, sy hele raison d'être verpletter deur hierdie gebeurtenis wat eeue tevore afgespeel het,maar ook Anzac se dood (deur omstandighede daartoe gedryf), het hy geen wil meer om terug te keer Bridgend toe nie. Van Elsburg sien geen ander uitweg as om hom aan sy voorafgeprogrammeerde drang oor te gee nie - terug fabriek toe, terug na die oorsprong, om soos al sy lewensmoeë voorgangers herwin te word (deur in die vuuroond te beland) en die sinneloosheid tot 'n einde te bring.
Belisarius
Teen die Vandale
Nadat die opstand gebreek is, is Belisarius deur Justinianus daardeur beloon dat hy bevelvoerder gemaak is van 'n ekspedisie oor land en see teen die Koninkryk van die Vandale, wat in die jare 533-534 van stapel gestuur is. Die Romeine het politieke, godsdienstige en strategiese redes gehad om so 'n veldtog te loods. Die pro-Romeinse koning Hilderic van die Vandale is afgesit en vermoor deur die troonrower Gelimer, wat vir Justinianus 'n wettige voorwendsel gegee het. Die Ariaanse Vandale het van tyd tot tyd die Niceense Christene binne hulle koninkryk vervolg, en baie van hulle het na Konstantinopel gereis om hulp te vra. Die Vandale het ook seeroweraanvalle op Romeinse handelsvennote uitgevoer, en daardeur handel in die westelike gebiede van die Ryk benadeel. Justinianus wou ook die noord-Afrikaanse area terugwen van die Vandale, aangesien dit een van die rykste provinsies was, die hoof voedselprodusent vir die Wes-Romeinse Ryk was, en nou noodsaaklik geword het om Romeinse toegang tot die westerse Middellandse see te waarborg.
Raspaciona aculeata
Raspaciona aculeata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Belisarius
Teen die Vandale
In die laat somer van 533, het Belisarius na Afrika gevaar, en naby Caput Vada (naby Chebba op die kus van Tunisië) geland. Hy het beveel dat sy vloot binne sig van die leër bly, wat langs die kusweg gemarsjeer het in die rigting van die Vandale se hoofstad, Kartago. Hy het dit gedoen om te verhoed dat sy voorrade afgesny kon word, en om 'n groot nederlaag te verhoed, soos die mislukte poging deur Basiliscus 65 jaar voorheen, wat geëindig het in die Romeinse ramp by die Slag van Bon Cap in 468.
ReWritten
Intrige
Tot sy groot teleurstelling, en soos die noodlot dit ook wil hê, is die krematorium (verbrandingsruimte) al eeue gelede uitgewerk toe die brandstof- en suurstofkanne opgeraak het. Maar pleks van 'n vinnige dood, raak die professor in 'n stryd om lewe en dood betrokke met sy oudstudent, wat hom so lank en tydsaam moontlik tot die dood toe wil folter. Isando kom tot Van Elsburg se redding. Die bloedige stryd tussen Dunswart en Isando word kortgeknip deur 'n hommeltuig wat die ratel, en sy semafoorkaarte, die ewigheid instuur. Onder beheer van TierZERO word die swaargewonde Van Elsburg se sagteware deur die hommeltuig gelap. Natuurlik is alles haarfyn deur TierZERO vooraf beplan: al is die oonde eeue reeds koud, moes Van Elsburg eers in sy verstand sterwe voordat hy uit die dood kon opstaan en 'n hoër vlak van bewussyn kan verkry.
Raspaciona aculeata
Die spons behoort tot die genus Raspaciona en tot die familie Raspailiidae. Die wetenskaplike naam van die spesie is die eerste keer geldig gepubliseer in 1842 deur Johnston.
ReWritten
Intrige
In die Marlborough-hospitaal in Bridgend waar hy aansterk, kom Van Elsburg tot sy verbasing agter hy kan nou Charles Darwin se Origin of species, in ménseskrif, sonder sy bril en in swak lig met gemak lees. Hy verneem ook per brief Oberholzer is oorlede. Hy haal die musiekamulet uit en wen dit op. Sodra die musiek begin speel, kry die jakkals 'n angsaanval, in die spieël word sy oë tweekleurig en hy word uiteindelik verbind met die kollektiewe bewussyn van die rekenaarstelsel wat die hele verlede ontsluit. Van Elsburg is die nuwe gasheer van TierZERO.
Belisarius
Teen die Vandale
Gelimer het beplan om die Romeine in 'n lokval te omring, saam met 'n mag wat sy broer Ammatas gelei is, en 2,000 soldate onder sy neef Gibamund. Die drie aanvalle is egter nie behoorlik gesinchroniseer nie, sodat Ammatas en Gibamund se magte verslaan is voordat die magte van Gelimer (wat pas Hilderic tereggestel het) Belisarius tien myl voor Kartago ontmoet het by die Slag van Ad Decimum op September 13, 533. Dit het byna in 'n Romeinse nederlaag verander; Gelimer het sy posisie goed gekies, en het 'n mate van sukses langs die hoofpad gehad. Op die hoogtepunt van die stryd het Gelimer egter op die lyk van sy broer afgekom. Dit het Belisarius 'n kans gegee om sy magte te hergroepeer, en hy het uiteindelik die stryd gewen, en Kartago ingeneem. 'n Tweede oorwinning by die Slag van Tricamarum op 15 Desember het daartoe gelei dat Gelimer aan die begin van 534 op die Berg Papoea oorgegee het, en daarmee het die verlore Romeinse provinsies van noord-Afrika teruggekom in die Ryk se beheer. Vir hierdie prestasie, is Belisarius 'n triomfale optog toegestaan, die laaste een in die geskiedenis, toe hy teruggekeer het na Konstantinopel. Volgens Procopius, is die buit van die Tempel van Jerusalem, insluitend baie voorwerpe wat 80 jaar gelede van Rome geplunder is, in die optog geparadeer, saam met Gelimer self, voordat hy in vreedsame ballingskap gestuur is. Medaljes is ter ere van Belisarius gestempel met die inskripsie Gloria Romanorum, maar geen voorbeelde het behoue gebly nie. Belisarius is ook alleenkonsul in 535 gemaak, en hy was ook een van die laaste persone om hierdie amp te dra, wat sy oorsprong in die antieke Romeinse Republiek gehad het. Die oorname van Afrika was egter onvolledig: weermag muiterye en opstande deur die inheemse Berbers het die nuwe praetoriaanse prefektuur van Afrika vir byna 15 jaar geteister.
ReWritten
Agtergrond en aanloop
Reeds in die vroeë 2000's begin reWritten vorm aanneem, maar nog onder die titel Shadows and Reflections. Teen 2006 is die boek klaar, maar die geld en motivering droog saam met die eerste 25 tekenbladsye op voordat die verhaal as grafiese roman uitgegee kon word. Tussen 2008 en 2016 heers daar 'n lang stilte, waarin die skrywer meestal aandag aan sy digkuns skenk (ook is hy in hierdie typerk getroud en het met 'n gesin begin). Die is juis Disney/Pixar se Zootropolis (4 Maart 2016) wat Malan sy werk opnuut onder die stof laat uithaal het. 'n Dekade later lyk die werk 'n bietjie té polities gerig na sy sin, die karakters deur die bank almal mannetjies, en té aktueel, té hedendaags, té betrokke en die karakters en intrige te veel deur die ysterhand van die skrywer geplooi. Die verhaal moet dan eerder in die toekoms afspeel, dus, 700 jaar sedert die uitsterwing van die mens (iewers in 2030, 2035; hoewel die rekenaarsagtewarekopiereg in die roman die jaar 2134 toon). Malan het ook sy karakters vrye teuels begin gee om die verhaal self vorm te gee. Ook het die hoofkarakter verander: dit was eers 'n fennek (Fennecus zerda), maar later 'n swartrugjakkals om die invloed van die ouer teks te temper. Sy belangstelling in treine kom ook tot uiting in die teks as algemene openbare vervoermiddel; ook elektronika, maar die alledaagse tegnologie is nog nie so ver gevorderd in die boek nie (elektrisiteit word hoofsaaklik net vir beligting gebruik).Die manuskrip is toe na AnthroAquatic (sedert 2017 Ottercorrect Literature Services) gestuur vir die proeflees. Hierdie taalpraktisyn was onwetend vir Malan besig om 'n uitgewery op die been te bring - en die manuskrip is sonder probleme aanvaar, met die voordeel dat hy nie verder die proeflees hoef te betaal nie. In 2016 word Malan as lid van die Furry Skrywersgilde aanvaar en sy roman en kortverhale uitgegee.
Belisarius
Teen die Ostrogote
Justinianus het besluit om soveel moontlik van die Wes-Romeinse Ryk terug te wen. In 535, het hy Belisarius opdrag gegee om die Ostrogotiese Koninkryk in Italië aan te val. Belisarius het in Sicilië geland, en het die eiland oorgeneem om dit as 'n aanvalsbasis teen Italië te gebruik, terwyl Mundus Dalmasië teruggewen het. Die voorbereidings vir die inval van die Italiaanse vasteland is in 536 tydens Paasfees onderbreek, toe Belisarius na Afrika gevaar het om teen 'n opstand van die plaaslike weermag op te tree. Sy reputasie het daartoe gelei dat die rebelle die beleg van Kartago laat vaar het, en Belisarius het hulle agtervolg en verslaan by Membresa. Daarop het hy teruggekeer na Sicilië, en vandar die vasteland van Italië ingeval, waar hy Napels in November geneem het, en Rome in Desember 536.
In 537-538 het hy Rome teen die Gote verdedig en noordwaarts beweeg om die Ostrogotiese hoofstad van Ravenna in 540 oor te neem, waar hy ook die Gotiese koning Witiges gevange geneem het. Kort voor die oorname van Ravenna, het die Ostrogote aangebied om Belisarius tot Westelike Keiser te verklaar. Belisarius het voorgegee dat hy die keiserskap aanvaar het, en met 'n comitatus van bucellarii, sy persoonlike huishoudelike regiment, deur die enigste toegangspunt in Ravenna ingegaan: 'n laagwaterbrug deur die vleie. Kort daarna het die oorname van Ravenna in die naam van Keiser Justinianus verklaar. Die Gote se aanbod het egter by Justinianus agterdog gewek, en hy het Belisarius teruggeroep. Hy het met die Gotiese skat, koning en krygers na Konstantinopel toe teruggekeer.
Raspaciona calva
Raspaciona calva is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Belisarius
Teen die Ostrogote
'n ander rede hoekom Belisarius teruggeroep is, was om die Persiese verowering van Sirië te hanteer. Sirië was 'n belangrike provinsie van die ryk, en Belisarius het daar hernude aanvalle gestuit. Hy het die Persiese leër onder Nabades by Nisibis verslaan, maar kon nie die stad verower nie, want dit was versterk en goed verdedig deur die Perse. Hy het Sisauranon oorgeneem, 'n klein Persiese fort aan die Oostekant van Nisibis. Belisarius het Harith hierheen gestuur met 1,200 Romeinse troepe onder leiding van Johannes die Vraat en Traianus, om Assirië te plunder. Die ekspedisie het ver in die Persiese gebied binnegedring, en veel plunder buitgemaak. In die veldtog van 542 het Belisarius se teenwoordigheid net wes van die Eufraat gekeer dat Khosrow I verder voortbeweeg, en die koning het besluit om terug te trek. Belisarius is dwarsoor die Ooste geloof vir sy sukses in die verdediging teen die Perse.
ReWritten
Agtergrond en aanloop
Malan voer aan sy geslag het wel in 'n politieke oorgangstydperk in Suid-Afrika grootgeword toe die grense tussen "helde" en "skurke" nie meer so duidelik te trek is nie. Hierdie grensoorskryding is nie regstreeks in sy werk te vinde nie, maar dit sluit wel goed aan by die wêreld-sonder-mense-tema wat hy aanroer. Hier vind die leser die Mammalæ wat hul eie samelewing op hierdie puinhope van die mensesamelewing gebou het (wat deur en vir die mens geskep is) en moet terugkyk op die wêreld (goed en sleg) wat hulle voorafgegaan het en van geslag tot geslag oorgedra is. Boonop duur die stryd om oorlewing daagliks voort. Hoewel die skrywer persoonlik dink die mens is 'n powere rentmeester van die wêreld en omgewing, beskou die Mammalæ-karakters die mens, weens sy ondeurgrondlike vernuf, as 'n verhewe wese.
Belisarius
Teen die Ostrogote
Belisarius het in 544 na Italië teruggekeer, waar hy gevind het dat die situasie baie verander het. In 541 het die Ostrogote Totila as hulle nuwe leier gekies, en het 'n kragtige veldtog teen die Romeine geloods, waar hulle die hele noord-Italië teruggewen het, en selfs die Romeine uit Rome uit verjaag het. Belisarius het Rome vir 'n kort ruk teruggewen, maar sy Italiaanse veldtog was uiteindelik onsuksesvol, deels as gevolg van beperkte voorrade en versterkings vanaf 'n ryk wat deur die plaag van 541-542 verswak is, maar volgens die skrywer Prokopius, het Justinianus vir hom onvoldoende voorrade gestuur omdat hy jaloers was op sy sukses. In 548-9 het Justinianus hom afgelos. In 551, na die ekonomie herstel het van die gevolge van die plaag, het die eunug Narses 'n groot leër gelei om die veldtog suksesvol te voltrek; Belisarius het afgetree uit die militêre lewe. By die Tweede Ekumeniese Raad van Konstantinopel (553), was Belisarius een van die Keiser se gesante aan Pous Vigilius in hulle twis oor Die Drie Hoofstukke. Die Patriarg Eutychius, wat in Pous Vigilius se plek die voorsitter was van hierdie raad, was die seun van een van Belisarius se generaals.
Afsetting van Pous Silverius
Tydens die Beleg van Rome het 'n voorval plaasgevind waarvoor Belisarius lank veroordeel sou word: Belisarius was 'n Bisantynse Christen, en is deur die Monofisitiese Christelike Keiserin Theodora beveel om die Pous te onttroon, wat reeds deur die Gote ingestel is. Hierdie Pous was die voormalige onderdiaken Silverius, die seun van Pous Hormisdas. Belisarius sou hom vervang met die Diaken Vigilus, die apocrisarius van Pous Johannes II in Konstantinopel. Vigilius is in werklikheid in 531 deur Pous Bonifatius II gekies as sy opvolger, maar hierdie keuse het sterk kritiek deur die Roomse geestelikes getrek, en Boniface het uiteindelik sy besluit omgekeer.
ReWritten
Agtergrond en aanloop
Die voordeel van die Suid-Afrikaanse agtergrond wat by die verhaal betrek word is die ryke biodiversiteit wat die land te bied het, ook omdat die platteland meestal yl bevolk is, die wilde diere redelik min kontak met die mens het (vergeleke met Europa), en nog redelik hul eie gang kan gaan. Ook bied die land heelwat onbekende mites en volksverhale wat maklik as stramien kan dien. Die probleem is die stereotipe beeld wat die leserspubliek in die Noordelike Halfrond dikwels het van Afrika wat homogeen dieselfde lyk - byvoorbeeld savanne. Om dus vir die plaaslike en internasionale leser te skryf bied sy eie uitdagings. Suid-Afrika het meer te bied as om slegs oor Apartheid of die Anglo-Boereoorlog te gesels.
Belisarius
Afsetting van Pous Silverius
In 537, op die hoogte van die beleg, is Silverius beskuldig dat hy met die Gotiese Koning en verskeie Romeinse senatore saamgesweer het om die stadshek oop te maak. Belisarius het hom gestroop van sy ampskleed en verban na Patara in Licië in Klein-Asië. Nadat die biskop van Patara Silverius se onskuld gepleit het, is hy beveel om terug te keer na Italië en hom onder die bevel van die Keiser Justinianus te stel, en indien die ondersoek sy onskuld sou bewys, sou hy in sy amp herstel word. Vigilius is egter reeds in sy amp bevestig, en Silverius is voorgekeer voordat hy Rome kon bereik, en weer verban, hierdie keer na die eiland van Palmarola (Ponza), waar hy volgens een oorlewering von honger omgekom het, terwyl ander beweer dat hy weggekom het na Konstantinopel toe. Hy is vandag die beskermheilige van Ponza.
ReWritten
Agtergrond en aanloop
In die boek (uitgegee in 2017) self beskou Malan hom as 'n "casual furry - or perhaps a furry skeptic-", hoewel hy meermaal te siene is by South Afrifur se ConFurences en deur die Furry-gemeenskap vir sy werk vereer word.
Belisarius
Afsetting van Pous Silverius
Belisarius het as 'n teken van sy berou 'n klein oratorium op die terrein van die huidige kerk van Santa Maria in Trivio in Rome gebou. Hy het ook twee gashuise vir pelgrims en 'n klooster gebou, wat nie meer bestaan nie.
Verhaal van Ragnar Lodbrok
Die Verhaal van Ragnar Lodbrok (Oudnoors: Ragnars saga loðbrókar) is 'n Yslandse legendariese saga uit die 13de eeu oor die Wikingheerser Ragnar Lodbrok. Dit is deel van die manuskrip van die Völsunga saga, waarop dit volg.
ReWritten
Ontvangs
In 2017 word die boek saam met vier ander Furry-romans elkeen met die Leo-toekenning bekroon; hiervoor moet twee derdes van die paneel beoordelaars oortuig wees van die meriete van 'n betrokke werk.
Belisarius
Latere lewe en veldtogte
Die aftrede van Belisarius is in 559 onderbreek, toe 'n leër van Kutrigur Bulgars onder Khan Zabergan oor die Donau Rivier gekom het om Romeinse grondgebied in te neem, en Konstantinopel bedreig het. Justinianus het Belisarius teruggeroep om die Romeinse leër te lei. In sy laaste veldtog, het Belisarius die Kutrigurs by die slag van Melantias verslaan en hulle terug oor die rivier gedryf ten spyte van 'n groot oormag.
Diospyros galpinii
Diospyros galpinii is 'n boom wat deel is van die Ebenaceae familie. Die plant is inheems aan Suid-Afrika en kom in KwaZulu-Natal en Mpumalanga asook Eswatini voor. In Engels staan dit as die Dwarf Hairy Star-apple bekend.
Verhaal van Ragnar Lodbrok
Inhoud en konteks
Die verhaal dek die oorsprong van Aslaug, Ragnar se poging om die hand te wen van Thora Borgarhjortr, sy latere huwelik met Aslaug, die dade van hulle seuns (en Aslaug) op die slagveld en Ragnar se moord deur koning Aelle van Northumbria.
Belisarius
Latere lewe en veldtogte
In 562 is Belisarius in Konstantinopel verhoor op aanklag van korrupsie. Die aanklag was waarskynlik vals, en daar is aanduidings dat sy voormalige sekretaris Prokopius van Caesarea die oordeel gevel het. Belisarius tot tronkstraf veroordeel, maar kort daarna het Justinianus vir hom amnestie verleen, en sy guns by die keiserlike hof herstel.
ReWritten
Ontvangs
Fred Patten bevind die roman mag aanvanklik vir die leser eienaardig uitsien: hier en daar sluip 'n paar taaleienaardighede, langdradige bewoording en soms mooiskrywery in (waarskynlik om die pedantiese skryfstyl van 'n akademikus uit die 1910's na te boots), asook 'n paar teenstrydighede soos die evolusiegang (diere van gelyke grootte - hetsy rot of sebra), die herbevolking en verspreiding van Mammalæ oor die aarde binne 'n paar eeue heen, en sekere aspekte wat behoue gebly het (die rand is nog die algemene betaalmiddel, nie iets soos die dollar nie). Hoewel Patten aanvanklik die roman in dieselfde liga as die Indiana Jones-reeks wil indeel, verander hy van mening na die tweede helfte van die roman se kant toe. Oor die algemeen vind hy die boek heel aangenaam.
Verhaal van Ragnar Lodbrok
Inhoud en konteks
Die saga se bronne sluit in Adam van Bremen en Saxo Grammaticus, met wie se beskrywing in Gesta Danorum hy baie ooreenstem wat betref Ragnar se poging om Thora se hand te wen, sy huwelik met Aslaug en die dade van hulle seuns.
Belisarius
Latere lewe en veldtogte
Belisarius en Justinianus, wie se vennootskap die Romeinse Ryk met 45 persent vergroot het, het binne 'n paar maande van mekaar in 565 gesterf. Belisarius het die hof van Rufinianae op die Asiatiese kant van Konstantinopel se voorstede besit. Hy is moontlik daar oorlede, en is moontlik naby een van die twee kerke in die gebied begrawe, miskien die Kerk van die Heilige Petrus en Paulus.
ReWritten
Ontvangs
Verdere kritiek van ene Thurston Howl is die setwerk, proeflees, die omslag wat nie pas by die genre nie, asook die algemene minimalistiese omskrywings van die verhaalgebeure wat afspeel. Ook hierdie leser het eers gewonder of hier sprake is van National Treasure, maar is ewe aangenaam deur die einde verras, en loof die boek vir die insiggewende filosofie. "Chilling ... provocative ... haunting" is die woordassosiasie van hierdie boek.
Belisarius
Legende as'n blinde bedelaar
Volgens 'n storie wat gedurende die Middeleeue populariteit gewen het, sou Justinianus beveel het dat Belisarius se oë uitgesit word, en van hom 'n hawelose bedelaar naby die Pincian Hek van Rome gemaak, en hom veroordeel het om verbygangers te vra "gee 'n obolus vir Belisarius" (date obolum Belisario), voordat hy hom sou begenadig. Die meeste moderne geleerdes vind hierdie verhaal onwaarskynlik, maar Philip Stanhope, 'n 19de-eeuse Britse filoloog wat die Lewe van Belisarius geskryf het, die enigste uitvoerige biografie van die generaal, het op grond van sy oorsig van die beskikbare primêre bronne, die verhaal as waar verklaar.
Na die publikasie van Jean-François Marmontel se roman Bélisaire (1767), het hierdie verhaal 'n gewilde onderwerp vir progressiewe skilders en hulle kliënte geword, wat parallelle tussen die optrede van Justinianus en die onderdrukking deur kontemporêre leiers getrek het. Weens sulke subtekste, het Marmontel se roman 'n openbare sensuur deur Louis Legrand van die Sorbonne op hom gehaal, wat kontemporêre teoloë beskou het as 'n perfekte uiteensetting van teologiese kennis en helder denke. Marmontel en die skilders en beeldhouers het Belisarius as 'n soort sekulêre heilige uitgebeeld, wat die lyding van die onderdrukte armes sou deel, byvoorbeeld die borsbeeld van Belisarius deur die Franse beeldhouer Jean-Baptiste Stouf. Die mees bekende van hierdie skilderye, deur Jacques-Louis David, kombineer die temas van liefde (die gewer van die aalmoes), ongeregtigheid (Belisarius self), en die radikale ommeswaai van magsverhoudings (die soldaat wat sy ou bevelvoerder herken). Ander beeld hom uit as iemand wat deur die armes gehelp word nadat hy verwerp word deur die magtiges.
In kuns en populêre kultuur
Belisarius verskyn in verskeie kunswerke voor die 20ste eeu. Die oudste van hierdie is die historiese verhandeling deur sy sekretaris, Prokopius. Die Anecdota, algemeen die Arcana Historia of Geheime Geskiedenis genoem, is 'n uitgebreide aanval op Belisarius en Antonina, asook op Justinianus en Theodora, wat Belisarius dwaas uitbeeld wat deur liefde verblind is, en sy vrou as ontrou en bedrieglik. Ander werke sluit in:
Terry Crews
Terry Crews (gebore 30 Julie 1968) is 'n Amerikaanse akteur, komediant, en voormalige Amerikaanse voetbalspeler. Hy is bekend vir sy rolle in die rolprente Idiocracy (2006), Get Smart (2008), The Expendables (2010), en Cloudy with a Chance of Meatballs 2 (2013).
Gemini 5
Gemini 5 (amptelik Gemini V) was 'n bemande ruimtevlug van NASA se Gemini-program in 1965. Dit was die derde bemande Gemini-vlug, die elfde bemande Amerikaanse ruimtevlug asook die negentiende bemande ruimtevlug van alle tye.
Dit was ook die eerste sending waar die rekord vir die langste tyd in die ruimte, deur Amerika verbeter is. Die vorige rekord van die Sowjetunie se Vostok 5, opgestel in 1963, is op 26 Augustus 1965 deur Gemini V gebreek. Die rekord kon 'n dag langer gewees het, maar die tuig moes terugkeer na die aarde omrede Orkaan Betsy op pad was. Die bemanning was: Gordon Cooper en Pete Conrad.
Darren Criss
Darren Criss (gebore 5 Februarie 1987) is 'n Amerikaanse akteur en komponis. Hy is bekend vir sy rolle in die rolprent The Tale of the Princess Kaguya (2013) en in die televisiereekse Glee (2009), Little White Lie (2009), en Transformers: Robots in Disguise (2014).
Jeanette Nolan
Jeanette Nolan (30 Desember 1911 – 5 Junie 1998) was 'n Amerikaanse aktrise. Sy was bekend vir haar rolle in die rolprente The Big Heat (1953), The Man Who Shot Liberty Valance (1962), The Rescuers (1977), en The Fox and the Hound (1981).
Niawier
Niawier (Wes-Fries: Nijewier) is 'n klein dorpie in die Nederlandse provinsie Friesland. Die dorpie ressorteer onder die munisipaliteit Noardeast-Fryslân en het sowat 400 inwoners (2007-sensus).
Raspaciona robusta
Raspaciona robusta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Raspaciona en tot die familie Raspailiidae. Die wetenskaplike naam van die spesie is die eerste keer geldig gepubliseer in 1958 deur Sarà.
Arboretum Norr
Die Arboretum Norr (Arboretum Noord) is 'n arboretum (boomtuin) in die omgewing van die Sweedse stad Umeå. Die afkorting van die naam van die arboretum is UMEA.
Die idee vir die arboretum het in 1975 tussen die Universiteit van Umeå, die Sweedse Universiteit vir Landbouwetenskappe en die munisipaliteit van Umeå ontstaan. Die arboretum is in 1981 geopen en is slegs in sneeuvrye maande oop vir besoekers.
Die arboretum bevat die volgende landskappe:
Die arboretum het as doelstelling die bewaring en kweek van boomspesies, veral uit die koue streke, en om kennis hieroor te versprei. Die arboretum het ook 'n saadbank van 60 spesies.
Mary Nolan
Mary Nolan (18 Desember 1902 – 31 Oktober 1948) was 'n Amerikaanse aktrise. Sy was bekend vir haar rolle in die rolprente West of Zanzibar (1928), Desert Nights (1929), Shanghai Lady (1929), en Docks of San Francisco (1932).
Diospyros pallens
Die bloutolbos (Diospyros pallens) is 'n boom wat deel is van die Ebenaceae familie. Die plant is endemies aan die Oos- en die Wes-Kaap. Dit staan ook as die blousterappel bekend.
Romulea atrandra var. lewisiae
'Romulea atrandra var. lewisiae' is 'n meerjarige blomplant en geofiet wat tot die genus Romulea behoort. Die plant is endemies aan die Oos-Kaap en die Wes-Kaap.
Umeå Energi
Geskiedenis
In 1965 is die maatskappy AB Umeå Värmeverk gestig en van 1968 tot 1970 is die afvalverbrandinginstallasie Ålidhemsverket gebou. In 1981 is die hittesentrale en die verbrandingsoond saamgevoeg tot 'n munisipale publieke maatskappy onder die naam AB Umeå Energiverk. Vyf jaar later (1986) is die naam in Umeå Energi AB verander en by die verbrandingsoond is 'n ekstra opgaartenk gebou om die gebruik van distrikverwarming meer doeltreffend te maak.
Diospyros ramulosa
Die Namakwakrietekom (Diospyros ramulosa) is 'n struik of klein boompie wat deel is van die Ebenaceae familie. Dit plant is inheems in die Noord-Kaap, Oos-Kaap, die Wes-Kaap en Namibië. Dit staan ook as die Grietjierom bekend.
Raspailia
Raspailia is 'n genus van sponsdiere uit die klas van die Demospongiae (gewone sponse).
Cara Cunningham
thumb|180px|Chris Crocker in 2015. Cara Cunningham, voorheen Chris Crocker (gebore 7 Desember 1987), is 'n Amerikaanse aktrise, kinematograaf en vervaardiger. Sy is bekend vir haar rol in die rolprent Me at the Zoo (2012).
Yekatit 12
thumb|240px|Graziani (tweede van links, in uniform) kort voor die mislukte sluipmoordaanval.
Die slagting
Die slagting is beskryf as die ergte in die Ethiopiese geskiedenis. Ramings van die mense wat in die drie dae ná die aanslag op Graziani se lewe vermoor is, wissel. Ethiopiese bronne se raming is sowat 30 000 mense, terwyl Italiaanse bronne beweer dit was ’n paar honderd. ’n Weergawe van 2017 oor die slagting raam dat sowat 19 200 mense dood is: 20% van die inwoners van Addis Abeba.
In die volgende weke is talle Ethiopiërs wat daarvan verdink is dat hulle teen die Italiaanse bewind is, bymekaargemaak en tereggestel, insluitende lede van die aristrokrasie. Keiser Haile Selassie het 125 mans oorsee gestuur om ’n universiteitsopleiding te kry, maar die meeste van hulle is vermoor. Nog talle is in die tronk gegooi, selfs mense wat saam met die Italiane gewerk en hulle gehelp het om die mans te identifiseer wat Graziani probeer vermoor het.
Eta Piscium
Eta Piscium (afgekort as η Psc) is ’n dubbelster en die helderste ligpunt in die sterrebeeld Visse (Pisces); dit het ’n skynbare magnitude van 3,6 en volgens parallaksmetings is dit sowat 350 ligjare van die Son af.
Die twee komponente word Eta Piscium A (amptelik bekend as Alpherg) en B genoem.
Name
Die dubbelster se Bayer-naam is "Eta Piscium". Dit het die tradisionele name "Al Pherg" en "Kullat Nunu" gehad. Die tyd toe die dag-en-nag-ewening die Visse binnegegaan het, was die stelsel geleë in die eerste ekliptiese sterrebeeld van die Nieu-Babiloniërs, Kullat Nūnu (Nūnu is die Babiloniese woord vir "vis" en Kullat verwys na óf die emmer óf die koord wat die vis bymekaarhou. In 2016 het die Internasionale Astronomiese Unie se sternaamwerkgroep (WGSN) besluit om name eerder aan individuele sterre as stergroepe te gee en op 1 Junie 2018 het dit die naam "Alpherg" vir die komponent Eta Piscium A goedgekeur.
Eienskappe
Op die huidige afstand word die stelsel se skynbare magnitude met ’n faktor van 0.09 verdof vanweë interstellêre ruimtestof.
Die amateursterrekundige S.W. Burnham het in 1878 ontdek Eta Piscium is ’n dubbelster. . Die komponente wentel rofweg elke 850 jaar om mekaar met ’n halwe lengteas van 1,2 boogsekondes en ’n wentelbaan-eksentrisiteit van 0,47.
Die primêre ster, A, is ’n geëvolueerde G-tipe reusester met ’n skynmagnitude van 3,83 en ’n sterreklassifikasie van G7 IIIa. Dit het ’n swak magneetveld en is ’n Gamma Cassiopeiae-veranderlike. Komponent B het ’n skynmagnitude van 7,51.
Diospyros cinnamomoides
Diospyros cinnamomoides is 'n boom wat deel is van die Ebenaceae familie. Die spesie is endemies aan Madagaskar.
Gymkhana Klubveld
Die veld het 'n kapasiteit van 7 000 toeskouers. Die klub is die hoofkrieketveld in die land en die enigste plek wat werklik as 'n belangrike veld beskryf kan word. Dit is noord, nie ver, van die sentrale sakedistrik geleë.
Erepsia promontorii
Erepsia promontorii is 'n vetplant wat deel is van die Aizoaceae familie. Die spesie is endemies aan die Wes-Kaap en kom in die Kaapse Skiereiland en Hermanus voor. Die plant is laas in 1950 gesien en is deel van die fynbos.
Diospyros boinensis
Diospyros boinensis is 'n boom wat deel is van die Ebenaceae familie. Die spesie is endemies aan Madagaskar.
Lucille Norman
Lucille Norman (15 Junie 1921 – 1 April 1998) was 'n Amerikaanse aktrise. Sy was bekend vir haar rolle in die rolprente Painting the Clouds with Sunshine (1951), Carson City (1952), en Sweethearts on Parade (1953).
Erepsia dubia
Erepsia dubia is 'n vetplant wat deel is van die Aizoaceae familie. Die spesie is endemies aan die Wes-Kaap en kom by Swellendam voor waar dit deel van die fynbos is. Daar was altyd twee subpopulasies maar een is vernietig deur ontwikkeling. Die bestaande populasie het ongeveer vyftien plante.
Parker Croft
Parker Croft (gebore 13 Januarie 1987) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Falling Overnight (2011) en Field of Lost Shoes (2015), en in die televisiereekse Once Upon a Time (2011) en Roadies (2016).
Erepsia
Erepsia (altydvygies) is 'n genus van vetplante in die Aizoaceae familie. Al die spesies is endemies aan Suid-Afrika en deel van die fynbos. Die plaaslike naam verwys na die blommetjies wat altyd oop is.
Spesies
Die genus het 31 spesies:
Diospyros bezofensis
Diospyros bezofensis is 'n boom wat deel is van die Ebenaceae familie. Die spesie is endemies aan Madagaskar.
Gemini 6A
Gemini 6A (amptelik Gemini VI-A) was 'n bemande Amerikaanse ruimtevaart in 1965, as deel van NASA se Gemini-program. Die ruimtevaarders in die tuig was Wally Schirra en Thomas P. Stafford. As deel van hulle sending het hulle suksesvol die eerste rendezvous met 'n ander ruimtetuig gemaak, hul susterruimtetuig Gemini 7. Die Sowjetunie het toe reeds tevore twee Vostok-ruimtetuie in die ruimte gehad. Hulle kon radiokontak met mekaar maak maar het nie die vermoë gehad om wentelbane te verander nie en was op hulle naaste 'n paar kilometer van mekaar af. Die Gemini 6 en Gemini 7 was so naby as 30 cm van mekaar af, en hulle sou kon dok as hulle daarvoor toegerus was.
Dit was die vyfde bemande Gemini-vlug, die dertiende bemande Amerikaanse ruimtevlug asook die 21ste bemande ruimtevlug (insluitend die twee X-15 vlugte) van alle tye.